   ڪراچي (شوبز نيوز) پاڪستان ٽي وي انڊسٽري جي ناليواري اداڪارا جويريا عباسي گلوڪار عاطف اسلم کي بي سرو ۽ ماهرا خان کي اداڪاري جي فن کان وانجهيل خوبصورت عورت قرار ڏئي ڇڏيو. اداڪارا جويريا عباسي خانگي ٽي وي شو ۾ سوالن جا جواب ڏيندي چيو ته شوبز انڊسٽري ۾ هوءَ سعديا امام کي پنهنجي جاني دشمن سمجهندي آهي پر هوءَ ڇا جي ڪري کيس دشمن سمجهندي آهي، ان بابت هن ٻڌائڻ کان پاسو ڪيو. هن ٻڌايو ته پاڪستاني شوبز انڊسٽري ۾ سڀ کان بهتر اداڪار فيصل قريشي آهي، جڏهن ته مهوش حيات هن کي اداڪارا طور پسند آهي. مشهور بي سري گلوڪار جي حوالي ڪيل سوال جي جواب ۾ هن چيو ته هن جي نظر ۾ عاطف اسلم گھڻو مشهور آهي پر هو بي سرو آهي. جويريا عباسي چيو ته منهنجو مڃڻ آهي ته عدنان صديقي کي اداڪاري ڇڏي ڏيڻ گھرجي، ڇو جو هو رڳو پرڪشش انسان آهي پر سٺو اداڪار ناهي. ماهرا خان جي حوالي سان هن چيو ته اها به خوبصورت عورت آهي پر مونکي سمجهه ۾ ناهي ايندو آهي ته هوءَ فلمن ۾ ڇو اچي رهي آهي.